PMIndiaData/PMIndiaSum huggingface dataset:
ଆନ୍ତର୍ଜାତିକ ବ୍ୟାଘ୍ର ଦିବସ ଅବସରରେ ବନ୍ୟଜୀବପ୍ରେମୀଙ୍କୁ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ଅଭିନନ୍ଦନ

ଆନ୍ତର୍ଜାତିକ ବ୍ୟାଘ୍ର ଦିବସ ଅବସରରେ ବନ୍ୟଜୀବପ୍ରେମୀଙ୍କୁ ଏବଂ ବିଶେଷକରି ସେହିସବୁ ଲୋକମାନଙ୍କୁ ଯେଉଁମାନେ କି ଦେଶରେ ବ୍ୟାଘ୍ର ସୁରକ୍ଷା ଦିଗରେ କାର୍ଯ୍ୟ କରୁଛନ୍ତି, ସେମାନଙ୍କୁ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜ୍ଞାପନ କରିଛନ୍ତି । ପ୍ରଧାନମନ୍ତ୍ରୀ ଟ୍ୱିଟ୍ କରି ସେମାନଙ୍କ କହିଛନ୍ତି: “ଆନ୍ତର୍ଜାତିକ ବ୍ୟାଘ୍ର ଦିବସ ଅବସରରେ ବନ୍ୟଜୀବପ୍ରେମୀମାନଙ୍କ ଅଭିନନ୍ଦନ, ବିଶେଷ କରି ଯେଉଁମାନେ ଦେଶରେ ବ୍ୟାଘ୍ର ସଂରକ୍ଷଣ ଦିଗରେ ଅଧିକ ସଚେତନ ସେମାନଙ୍କୁ ମୁଁ ଅଭିନନ୍ଦନ ଜଣାଉଛି । ବିଶ୍ୱରେ ମୋଟ ଯେତିକି ବାଘ ଅଛନ୍ତି ସେମାନଙ୍କ ମଧ୍ୟରୁ ୭୦ ପ୍ରତିଶତରୁ ଅଧିକ ବାଘ ଭାରତରେ ହିଁ ରହିଛନ୍ତି । ଆମେ ପୁଣି ଥରେ ପ୍ରତିବଦ୍ଧତା ବ୍ୟକ୍ତ କରୁଛୁ ଯେ ଆମେ ଦେଶର ଥିବା ବାଘଙ୍କ ନିମନ୍ତେ ପ୍ରାକୃତିକ ପରିବେଶରେ ସେମାନଙ୍କର ବସବାସକୁ ସୁନିଶ୍ଚିତ କରିବ ଏବଂ ବାଘମାନଙ୍କୁ ଏକ ଅନୁକୂଳ ଇକୋ- ସିଷ୍ଟମରେ ବୃଦ୍ଧି ହେବାକୁ ଦେବୁ । ଭାରତରେ ବାଘମାନଙ୍କ ନିମନ୍ତେ ୫୧ଟି ଅଭୟାରଣ୍ୟ ରହିଛି ଯାହା ୧୮ଟି ରାଜ୍ୟରେ ବ୍ୟାପ୍ତ । ୨୦୧୮ ମସିହାରେ ଦେଶରେ ଶେଷ ଥରପାଇଁ ବାଘ ଗଣନା ହୋଇଥିଲା ଯେଉଁଥିରେ ଜଣାପଡ଼ିଥିଲା ଯେ ଦେଶରେ ବାଘଙ୍କ ସଂଖ୍ୟା ବୃଦ୍ଧି ପାଇବାରେ ଲାଗିଛି । ବାଘମାନଙ୍କ ସଂରକ୍ଷଣ ପ୍ରସଙ୍ଗରେ ସେଣ୍ଟ ପିଟର୍ସବର୍ଗ ଘୋଷଣାନାମାରେ ଯେଉଁ ସମୟସୀମା ନିର୍ଦ୍ଧାରଣ କରାଯାଇଥିଲା, ତାହାକୁ ସ୍ମରଣ ରଖି ଭାରତ ନିଜର ବାଘ ସଂଖ୍ୟାକୁ ଦୁଇଗୁଣ କରିବା ଲକ୍ଷ୍ୟ ବିଗତ ଚାରିବର୍ଷ ପୂର୍ବରୁ ହାସଲ କରିସାରିଛି । ବାଘ ସଂରକ୍ଷଣ ପ୍ରସଙ୍ଗରେ ଭାରତର ରଣନୀତିରେ ସ୍ଥାନୀୟ ସମ୍ପ୍ରଦାୟଙ୍କୁ ସବୁଠାରୁ ଗୁରୁତ୍ୱପୂର୍ଣ୍ଣ ଭୂମିକା ପ୍ରଦାନ କରାଯାଇଛି । ଆମର ଶହ ଶହ ବର୍ଷର ପରମ୍ପରାକୁ ଆମେ ପରିପାଳନ କରିଆସୁଛୁ ଯାହା ଆମକୁ ଏହି ଶିକ୍ଷା ଦେଇଛି ଯେ ଆମେମାନେ ଜୀବଜନ୍ତୁଙ୍କୁ, ବୃକ୍ଷଲତାଙ୍କୁ ସମଭାବାପନ୍ନ ଦୃଷ୍ଟିରେ ଦେଖିବା ଉଚିତ । କାରଣ ଏମାନେ ସଭିଏଁ ଆମମାନଙ୍କ ସହିତ ଏହି ଧରିତ୍ରୀରେ ଏକତ୍ର ବସବାସ କରିଆସୁଛନ୍ତି ।”
ସ୍ୱାଧୀନତା ସଂଗ୍ରାମୀ ମଙ୍ଗଲ ପାଣ୍ଡେଙ୍କୁ ତାଙ୍କ ଜନ୍ମ ବାର୍ଷିକୀରେ ମନେ ପକାଇଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସ୍ୱାଧୀନତା ସଂଗ୍ରାମୀ ମଙ୍ଗଲ ପାଣ୍ଡେଙ୍କୁ ତାଙ୍କ ଜନ୍ମ ବାର୍ଷିକୀରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି । ପ୍ରଧାନମନ୍ତ୍ରୀ ଟୁଇଟ୍‍ କରିଛନ୍ତି; “ମହାନ ମଙ୍ଗଲ ପାଣ୍ଡେ ସାହସ ଏବଂ ନିଷ୍ଠାର ପ୍ରତୀକ ଅଟନ୍ତି । ସେ ଆମ ଇତିହାସର ଏକ ଗୁରୁôତ୍ୱପୂର୍ଣ୍ଣ ଅବସ୍ଥାରେ ଦେଶପ୍ରେମର ଭାବନାକୁ ପ୍ରଜ୍ୱଳିତ କରି ଅଗଣିତ ଲୋକଙ୍କୁ ପ୍ରେରଣା ଦେଇଥିଲେ । ତାଙ୍କ ଜନ୍ମ ବାର୍ଷିକୀରେ ତାଙ୍କୁ ମନେ ପକାଇଛି । ଚଳିତ ବର୍ଷ ପ୍ରାରମ୍ଭରେ ମିରଟରେ ତାଙ୍କ ପ୍ରତିମୂର୍ତ୍ତିରେ ଶ୍ରଦ୍ଧାଞ୍ଜଳି ଅର୍ପଣ କରିଥିଲି ।”
କାକିନାଡ଼ା ନୌସେନା ଜମିରେ ଜାତୀୟ ରାଜପଥ ପୁନଃ ମାର୍ଗୀକରଣକୁ କ୍ୟାବିନେଟ ମଞ୍ଜୁରି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କ୍ୟାବିନେଟ ବୈଠକରେ କାକିନାଡ଼ାର ନୌସେନା ଜମି ଦେଇ ଗତି କରିଥିବା ରାଜ୍ୟ ରାଜପଥ-୧୪୯ର ପୁନଃ ମାର୍ଗୀକରଣକୁ ଅନୁମୋଦନ ମିଳିଛି । ଏହି ମର୍ମରେ ନିଆଯାଇଥିବା ନିଷ୍ପତ୍ତି ଅନୁସାରେ- କ- କାକିନାଡ଼ାର ନୌସେନା ଜମି ଦେଇ ଯାଇଥିବା ପ୍ରଚଳିତ ରାଜପଥ ପରିବର୍ତ୍ତେ ଆନ୍ଧ୍ର ପ୍ରଦେଶ ସରକାରଙ୍କଠାରୁ ୧୧.୨୫ ଏକର ଜମି ଅଧିଗ୍ରହଣ କରାଯିବ । ଖ- କାକିନାଡ଼ାସ୍ଥିତ ନୌସେନାର ୫.୨୩ଏକର ଜମିକୁ ଆନ୍ଧ୍ର ପ୍ରଦେଶ ସରକାରଙ୍କୁ ଫେରାଇ ଦିଆଯିବ । ଗ- ଆନ୍ଧ୍ର ପ୍ରଦେଶ ସରକାରଙ୍କୁ ୧୮୮୨.୭୭୫ ଲକ୍ଷ ଟଙ୍କା କ୍ଷତିପୂରଣ ପ୍ରଦାନ କରାଯିବ, ଯେଉଁଥିରେ ସେ ଜମି ଅଧିଗ୍ରହଣ ଓ ବିକଳ୍ପ ରାସ୍ତା ନିର୍ମାଣ କରିପାରିବେ । କାକିନାଡ଼ାରେ ରାଜ୍ୟ ରାଜପଥର ପୁନଃ ମାର୍ଗୀକରଣ ଦ୍ୱାରା ଦୁର୍ଘଟଣା ହ୍ରାସ ପାଇବା ସହ ନୌସେନା ପ୍ରତିଷ୍ଠାନର ସୁରକ୍ଷାରେ ସୁଧାର ଆସିବ । ଏହା ଭିତ୍ତିଭୂମି ସମେତ ଉଭୟ ଯୁଦ୍ଧ ପ୍ରଶିକ୍ଷଣ କେନ୍ଦ୍ରର ନିରାପତ୍ତା ଓ ସୁରକ୍ଷା ସୁନିଶ୍ଚିତ କରାଇବ ।
ଜୁନ ୨୬-୨୮, ୨୦୨୨ରେ ପ୍ରଧାନମନ୍ତ୍ରୀଙ୍କ ଜର୍ମାନୀ ଓ ୟୁଏଇ ଗସ୍ତ ଅବ୍ୟବହିତ ପୂର୍ବରୁ ବିବୃତ୍ତି

ଜର୍ମାନ ଚାନସେଲର ମହାମହିମ ଓଲାଫ ସୋଜଙ୍କ ଆମନ୍ତ୍ରଣ କ୍ରମେ ଜି୭ ଶିଖର ସମ୍ମିଳନୀରେ ଯୋଗ ଦେବାକୁ ମୁଁ ଜର୍ମାନୀର ସୋଲସ ଏଲାମୁ ଗସ୍ତରେ ଯାଉଛି । ଗତ ମାସର ଭାରତ-ଜର୍ମାନୀ ଆନ୍ତଃ ସରକାରୀ ଫଳପ୍ରଦ ବିଚାରବିମର୍ଶ ପରେ ଚାନସେଲର ସୋଜଙ୍କୁ ପୁଣି ଦେଖାକରିବା ଏକ ନିଶ୍ଚିତ ଭାବେ ସୁଖଦ ଅବସର । ମାନବତା ଉପରେ ପ୍ରଭାବ ବିସ୍ତାରକାରୀ ଗୁରୁତ୍ୱପୂର୍ଣ୍ଣ ବୈଶ୍ୱିକ ସମସ୍ୟାକୁ ନେଇ ଆନ୍ତର୍ଜାତିକ ସହଯୋଗକୁ ମଜବୁତ କରିବା ନିମନ୍ତେ ଜର୍ମାନୀ ଏବଂ ଅନ୍ୟ ଗଣତାନ୍ତ୍ରିକ ରାଷ୍ଟ୍ର ଯଥା ଆର୍ଜେଣ୍ଟିନା, ଇଣ୍ଡୋନେସିଆ, ସେନେଗାଲ ଓ ଦକ୍ଷିଣ ଆଫ୍ରିକାକୁ ମଧ୍ୟ ଜି୭ ଶିଖର ସମ୍ମିଳନୀକୁ ଆମନ୍ତ୍ରଣ କରିଛୁ । ଶିଖର ସମ୍ମିଳନୀର ଅଧିବେଶନ କାଳରେ ମୁଁ ଜି-୭ ଦେଶ ସମୂହ, ଜି-୭ ସହଯୋଗୀ ରାଷ୍ଟ୍ର ଓ ଅତିଥି ଆନ୍ତର୍ଜାତିକ ସଂଗଠନଗୁଡ଼ିକ ସହ ପରିବେଶ, ଶକ୍ତି, ଜଳବାୟୁ, ଖାଦ୍ୟ, ସୁରକ୍ଷା, ସ୍ୱାସ୍ଥ୍ୟ, ଆତଙ୍କବାଦ ନିରୋଧ, ଲିଙ୍ଗଗତ ସମାନତା ଓ ଗଣତନ୍ତ୍ର ଉପରେ ମତ ବିନିମୟ କରିବି । ସମ୍ମିଳନୀ କାଳରେ ମୁଁ କେତେକ ଜି-୭ ଅଂଶଗ୍ରହଣକାରୀ ଦେଶ ଓ ଅତିଥି ଦେଶ ନେତୃବୃନ୍ଦଙ୍କ ସହ ଆଲୋଚନା କରିବି । ଜର୍ମାନୀ ଗସ୍ତ କାଳରେ ମୁଁ ମଧ୍ୟ ୟୁରୋପର ବିଭିନ୍ନ ଦେଶରେ ରହୁଥିବା ପ୍ରବାସୀ ଭାରତୀୟମାନଙ୍କ ସହ ସାକ୍ଷାତ କରିବି । ସେମାନେ ସ୍ଥାନୀୟ ଅର୍ଥନୀତିକୁ ଏକ ବିରାଟ ଅବଦାନ ଦେବା ସହ ୟୁରୋପୀୟ ଦେଶଗୁଡ଼ିକ ସହ ଆମର ସୁସମ୍ପର୍କ ପାଇଁ ଅନେକ କିଛି କରିଛନ୍ତି । ଭାରତ ପ୍ରତ୍ୟାବର୍ତ୍ତନ କାଳରେ ମୁଁ ୟୁଏଇ ରାଜଧାନୀ ଆବୁଧାବିରେ ଅଳ୍ପ ସମୟ ପାଇଁ ଜୁନ ୨୮, ୨୦୨୨ରେ ଅଟକି ୟୁଏଇ ରାଷ୍ଟ୍ରପତି ତଥା ଆବୁଧାବିର ଶାସକ ମହାମହିମ ଶେଖ ମହମ୍ମଦବିନ ଜାୟେଦ ଆଲ ନାହ୍ୟାନଙ୍କୁ ଭେଟିବି । ତାଙ୍କୁ ମୁଁ ୟୁଏଇର ପୂର୍ବତନ ରାଷ୍ଟ୍ରପତି ତଥା ଆବୁଧାବିର ଶାସକ ଶେଖ ଖାଲିଫାବିନ ଜାୟେଦ ଆଲ ନାହ୍ୟାନଙ୍କ ଶୋକ ସନ୍ଦେଶ ବ୍ୟକ୍ତିଗତ ଭାବେ ଜଣାଇବି ।
ମହାରାଷ୍ଟ୍ରର ମୁଖ୍ୟମନ୍ତ୍ରୀ ଭାବରେ ଶପଥ ଗ୍ରହଣ କରିଥିବା ଶ୍ରୀ ଏକନାଥ ସିନ୍ଦେଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରୀ ଏକନାଥ ସିନ୍ଦେଙ୍କୁ ମହାରାଷ୍ଟ୍ରର ମୁଖ୍ୟମନ୍ତ୍ରୀ ଭାବେ ଶପଥ ଗ୍ରହଣ କରିଥିବାରୁ ଅଭିନନ୍ଦନ ଜଣାଇଛନ୍ତି । ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି: “ମହାରାଷ୍ଟ୍ରର ମୁଖ୍ୟମନ୍ତ୍ରୀ ଭାବରେ ଶପଥ ଗ୍ରହଣ କରିଥିବାରୁ ମୁଖ୍ୟ ଶ୍ରୀ ଏକନାଥ ସିନ୍ଦେଙ୍କୁ ଜୀଙ୍କୁ ଅଭିନନ୍ଦନ ଜଣାଉଛି । ଜଣେ ତୃଣମୂଳ ସ୍ତରର ନେତା, ତାଙ୍କର ସମୃଦ୍ଧ ରାଜନୈତିକ, ବିଧାନସଭା ତଥା ପ୍ରଶାସନିକ ଅଭିଜ୍ଞତା ରହିଛି । ମୋର ବିଶ୍ୱାସ ଅଛି ଯେ ସେ ମହାରାଷ୍ଟ୍ରକୁ ନୂତନ ଶିଖରରେ ପହଞ୍ଚାଇବା ଦିଗରେ କାର୍ଯ୍ୟ କରିବେ ।” ପ୍ରଧାନମନ୍ତ୍ରୀ ମଧ୍ୟ ମହାରାଷ୍ଟ୍ରର ଉପମୁଖ୍ୟମନ୍ତ୍ରୀ ଭାବରେ ଶପଥ ଗ୍ରହଣ କରିଥିବା ଶ୍ରୀ ଦେବେନ୍ଦ୍ର ଫଡନାଭିସଙ୍କୁ ଅଭିନନ୍ଦନ ଜଣାଇଛନ୍ତି । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି: “ମହାରାଷ୍ଟ୍ରର ଉପମୁଖ୍ୟମନ୍ତ୍ରୀ ଭାବରେ ଶପଥ ଗ୍ରହଣ କରିଥିବାରୁ ଶ୍ରୀ ଦେବେନ୍ଦ୍ର ଫଡନାଭିସ୍ ଜୀଙ୍କୁ ଅଭିନନ୍ଦନ । ସେ ପ୍ରତ୍ୟେକ ବିଜେପି କାର୍ଯ୍ୟକର୍ତ୍ତାଙ୍କ ପାଇଁ ପ୍ରେରଣା ଅଟନ୍ତି । ତାଙ୍କର ଅଭିଜ୍ଞତା ଏବଂ ଦକ୍ଷତା ସରକାରଙ୍କ ପାଇଁ ଏକ ସମ୍ପତ୍ତି ହେବ । ମୁଁ ନିଶ୍ଚିତ ଯେ ସେ ମହାରାଷ୍ଟ୍ରର ଅଭିବୃଦ୍ଧି ପଥକୁ ଆହୁରି ମଜବୁତ କରିବେ ।”
ଭାରତର ତ୍ରୟୋଦଶ ଉପରାଷ୍ଟ୍ରପତି ନିର୍ବାଚିତ ହେବା ପରେ ଶ୍ରୀ ଏମ୍ ଭେଙ୍କେୟା ନାଇଡ଼ୁଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭାରତର ତ୍ରୟୋଦଶ ଉପରାଷ୍ଟ୍ରପତି ଭାବେ ନିର୍ବାଚିତ ହୋଇଥିବା ଶ୍ରୀ ଏମ୍ ଭେଙ୍କେୟା ନାଇଡ଼ୁଙ୍କୁ ଅଭିନନ୍ଦନ ଜଣାଇଛନ୍ତି । ପ୍ରଧାନମନ୍ତ୍ରୀ କହିଛନ୍ତି, “ଦେଶର ଉପରାଷ୍ଟ୍ରପତି ଭାବେ ନିର୍ବାଚିତ ହୋଇଥିବାରୁ ଏମ୍ ଭେଙ୍କେୟା ନାଇଡ଼ୁ ଗାରୁଙ୍କୁ ଅଭିନନ୍ଦନ । ଦଳ ଏବଂ ସରକାରରେ ଏମ୍ ଭେଙ୍କେୟା ନାଇଡ଼ୁଙ୍କ ସହିତ କାମ କରିବାର ସ୍ମୃତି ଏବେ ବି ମୋ ମନରେ ପୂରି ରହିଛି । ଆମ ସମ୍ପର୍କର ଏହି ମୁହୂର୍ତ୍ତକୁ ମୁଁ ସବୁବେଳେ ଉପଭୋଗ କରିବି । ମୋର ଦୃଢ଼ ବିଶ୍ୱାସ ଯେ ଏମ୍ ଭେଙ୍କେୟା ନାଇଡ଼ୁ ଜଣେ ଅଧ୍ୟବସାୟୀ ଏବଂ ଉତ୍ସର୍ଗୀକୃତ ଉପରାଷ୍ଟ୍ରପତି ଭାବେ ଦେଶର ସେବା କରିବେ, ରାଷ୍ଟ୍ର ନିର୍ମାଣ ପ୍ରତି ସମର୍ପିତ ରହିବେ ।”
ଚାଟାର୍ଡ ଏକାଉଣ୍ଟାଣ୍ଟ ଦିବସରେ ପ୍ରଧାନମନ୍ତ୍ରୀଙ୍କ ଉଦ୍ବୋଧନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶନିବାର ଦିନ ନୂଆଦିଲ୍ଲୀ ଠାରେ ଚାଟାର୍ଡ ଏକାଉଣ୍ଟାଣ୍ଟ ଦିବସରେ ଆୟୋଜିତ ହୋଇଥିବା ଏକ ଜନସଭାକୁ ସମ୍ବୋଧିତ କରିଛନ୍ତି । ତାଙ୍କର ଏହି ଉଦ୍ବୋଧନ କାର୍ଯ୍ୟକ୍ରମର ପ୍ରତ୍ୟକ୍ଷଦର୍ଶୀ ଧାରା ବିବରଣୀ ସାରା ଦେଶରେ ପ୍ରସାରିତ ହୋଇଥିଲା । ବସ୍ତୁ ଓ ସେବା କର (ଜିଏସଟି) ଲାଗୁ ହେବାର ପ୍ରଥମ ଦିନରେ ପ୍ରଧାନମନ୍ତ୍ରୀ ଉଦ୍ବୋଧନ ଦେଇ ଚାଟାର୍ଡ ଏକାଉଣ୍ଟାଣ୍ଟମାନେ ସମାଜର ଅର୍ଥନୈତିକ ସ୍ୱାସ୍ଥ୍ୟ ଏବଂ ମଙ୍ଗଳ ପାଇଁ ଡାକ୍ତର ଭାବେ କାମ କରୁଥିବା ବର୍ଣ୍ଣନା କରିଥିଲେ । ସେ ମଧ୍ୟ ସେମାନଙ୍କୁ ଅର୍ଥନୈତିକ ବିଶ୍ୱର ଋଷି ଏବଂ ସନ୍ଥଙ୍କ ଭଳି କାର୍ଯ୍ୟ କରୁଥିବା କହିଥିଲେ । ସେ କହିଥିଲେ ଯେ ଭାରତୀୟ ଚାଟାର୍ଡ ଏକାଉଣ୍ଟାଣ୍ଟମାନେ ସାରା ବିଶ୍ୱରେ ସେମାନଙ୍କ ଚମତ୍କାର ଆର୍ଥିକ ପରିଚାଳନା ଦକ୍ଷତା ପାଇଁ ପରିଚିତ । ପ୍ରଧାନମନ୍ତ୍ରୀ କହିଥିଲେ ଯେ କୌଣସି ପ୍ରକାରର ଝଟ୍କାରୁ ଉର୍ଦ୍ଧ୍ଵକୁ ଉଠିବା ଲାଗି ଦେଶ ନିକଟରେ ସାମର୍ଥ୍ୟ ରହିଛି । ହେଲେ ଅଳ୍ପ କିଛି ଲୋକ ଭ୍ରଷ୍ଟାଚାରରେ ଲିପ୍ତ ହେଲେ ଦେଶର ବିକାଶ ଗୁରୁତର ଭାବେ ପ୍ରଭାବିତ ହୋଇଥାଏ । କେନ୍ଦ୍ର ସରକାର ବିଗତ ତିନି ବର୍ଷ ମଧ୍ୟରେ କଳାଧନ ବିରୋଧରେ ବିମୁଦ୍ରୀକରଣ ଭଳି ପଦକ୍ଷେପ ନେବା ଏବଂ ଦୁର୍ନୀତିରେ ଲିପ୍ତ ରହୁଥିବା ଲୋକମାନଙ୍କ ବିରୋଧରେ ଆଇନଗତ କାର୍ଯ୍ୟାନୁଷ୍ଠାନ ଗ୍ରହଣ କରିବା ଭଳି ବିଭିନ୍ନ ପଦକ୍ଷେପ ନେଇଥିବା ସେ ଉଲ୍ଲେଖ କରିଥିଲେ । ପ୍ରଧାନମନ୍ତ୍ରୀ କହିଥିଲେ ଯେ ବିମୁଦ୍ରୀକରଣ ପରେ ହସ୍ତଗତ ହୋଇଥିବା ତଥ୍ୟରୁ ତିନି ଲକ୍ଷ କମ୍ପାନୀ ସରକାରଙ୍କ ସ୍କାନରରେ ରହିଛନ୍ତି । ସେ କହିଥିଲେ ଯେ ଏକ ଲକ୍ଷ କମ୍ପାନୀ ଆଇନ ଉଲ୍ଲଙ୍ଘନ କରିଥିବା ଜଣାପଡ଼ିବା ପରେ ରେଜିଷ୍ଟ୍ରାର ଅଫ୍ କମ୍ପାନୀଜ ସେମାନଙ୍କ ଲାଇସେନ୍ସକୁ ରଦ୍ଦ କରିଛନ୍ତି । ରାଷ୍ଟ୍ର ହିତରେ କେନ୍ଦ୍ର ସରକାର ସାହସିକ ପଦକ୍ଷେପ ନେଇଥିବା ସେ ଦୋହରାଇଥିଲେ । ଚାଟାର୍ଡ ଏକାଉଣ୍ଟାଣ୍ଟମାନେ ସେମାନଙ୍କ କ୍ଷେତ୍ରରେ ଭ୍ରଷ୍ଟ କାର୍ଯ୍ୟକଳାପ ଏବଂ ବ୍ୟକ୍ତିମାନଙ୍କୁ ଚିହ୍ନଟ କରି ବାଦ୍ ଦେବା ଲାଗି ପ୍ରଧାନମନ୍ତ୍ରୀ ଆହ୍ୱାନ ଜଣାଇଥିଲେ । ଆୟ ଘୋଷଣା ସମ୍ପର୍କରେ ତଥ୍ୟ ରଖି ପ୍ରଧାନମନ୍ତ୍ରୀ କହିଥିଲେ ଯେ ରିଟର୍ଣ୍ଣ ଫାଇଲ୍ କରିବା ସମୟରେ ଚାଟାର୍ଡ ଏକାଉଣ୍ଟାଣ୍ଟମାନେ ଦେଶ ହିତକୁ ପ୍ରାଥମିକତା ଦେଇ ସେମାନଙ୍କ ଗ୍ରାହକମାନଙ୍କୁ ପରାମର୍ଶ ଦେବା ଉଚିତ୍ । ବହୁସଂଖ୍ୟକ ପେଶାଦାର, ଆଇନଜୀବୀଙ୍କୁ ସମ୍ବୋଧିତ କରି ସେ ସ୍ମରଣ କରାଇ ଦେଇଥିଲେ ଯେ ସ୍ୱାଧୀନତା ସଂଗ୍ରାମରେ ଭାଗ ନେଇଥିବା ସଂଗ୍ରାମୀମାନେ ରାଷ୍ଟ୍ର ହିତ ପାଇଁ କାର୍ଯ୍ୟ କରିଥିଲେ, ଚାଟାର୍ଡ ଏକାଉଣ୍ଟାଣ୍ଟମାନେ ସେମାନଙ୍କ ପଦାଙ୍କ ଅନୁସରଣ କରିବା ଆବଶ୍ୟକ । ବସ୍ତୁ ଓ ସେବା କର ସହିତ ଦେଶ ଏକ ନୂଆ ଅର୍ଥନୈତିକ ଏକୀକରଣ ଦିଗରେ ଅଗ୍ରସର ହେଉଥିବାରୁ ଚାଟାର୍ଡ ଏକାଉଣ୍ଟାଣ୍ଟମାନେ ସେମାନଙ୍କ ଗ୍ରାହକଙ୍କୁ ସଚ୍ଚୋଟତାର ମାର୍ଗ ଚୟନ କରିବା ଲାଗି ପରାମର୍ଶ ଦେବା ଉଚିତ୍ ବୋଲି ପ୍ରଧାନମନ୍ତ୍ରୀ ମତବ୍ୟକ୍ତ କରିଥିଲେ । ସେ କହିଥିଲେ ଯେ ଚାଟାର୍ଡା ଏକାଉଣ୍ଟାଣ୍ଟମାନେ ପ୍ରାମାଣିକତା ଉପରେ ସାରା ଦେଶ ବିଶ୍ୱାସ ରଖିଛି ଏବଂ ଏହି ବିଶ୍ୱାସ କେବେ ହେଲେ ଭାଙ୍ଗିବା ଉଚିତ୍ ନୁହେଁ ବୋଲି ସେ ମତପ୍ରକାଶ କରିଥିଲେ । ଟିକସଦାତାଙ୍କ ଦ୍ୱାରା ପ୍ରଦାନ କରାଯାଉଥିବା ଟିକସ କିଭଳି ସମାଜ କଲ୍ୟାଣ ଏବଂ ରାଷ୍ଟ୍ରର ବିକାଶ ଲାଗି ବିନିଯୋଗ ହୋଇଥାଏ ତାହା ସେ ବର୍ଣ୍ଣନା କରିଥିଲେ । 2022 ରେ ଭାରତ ସ୍ୱାଧୀନତାରର 75 ବର୍ଷ ପୂରଣ ହେବାକୁ ଯାଉଛି, ଏଥିପାଇଁ ଚାଟାର୍ଡ ଏକାଉଣ୍ଟାଣ୍ଟମାନେ ସେମାନଙ୍କ ପେଶାରେ ନିର୍ଦ୍ଦିଷ୍ଟ ଲକ୍ଷ୍ୟ ଧାର୍ଯ୍ୟ କରି କାର୍ଯ୍ୟ କରିବାକୁ ପ୍ରଧାନମନ୍ତ୍ରୀ ଆହ୍ୱାନ ଜଣାଇଥିଲେ । ସାର ବିଶ୍ୱରେ 4ଟି ବୃହତ ଅଡିଟ୍ ଫାର୍ମ ସମ୍ପର୍କରେ ଉଲ୍ଲେଖ କରି ସେ ଭାରତୀୟ ଚାଟାର୍ଡ ଏକାଉଣ୍ଟାଣ୍ଟମାନେ ଆଉ 4ଟି ବିଶ୍ୱସ୍ତରୀୟ ବୃହତ ଅଡିଟ୍ ଫାର୍ମ ଗଠନ କରିବା ଲାଗି ପରାମର୍ଶ ଦେଇଥିଲେ । ଚାଣକ୍ୟଙ୍କ ଉପଦେଶ ବିଷୟରେ ଉଲ୍ଲେଖ କରି ପ୍ରଧାନମନ୍ତ୍ରୀ ଚାଟାର୍ଡ ଏକାଉଣ୍ଟାଣ୍ଟମାନେ ଏହି ସୁଯୋଗକୁ ହାତଛଡ଼ା ନକରି ରାଷ୍ଟ୍ର ନିର୍ମାଣରେ ସହଭାଗୀ ହେବାକୁ ଆହ୍ୱାନ ଜଣାଇଥିଲେ ।
ପିଏସଏଲଭି ସି୫୪ ମିଶନର ସଫଳ ଉତକ୍ଷେପଣ ପାଇଁ ଇସ୍ରୋ ଏବଂ ଏନଏସଆଇଏଲକୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପିଏସଏଲଭି ସି୫୪ ମିଶନର ସଫଳ ଉତକ୍ଷେପଣ ପାଇଁ ଇସ୍ରୋ ଏବଂ ଏନଏସଆଇଏଲକୁ ଅଭିନନ୍ଦନ ଜଣାଇଛନ୍ତି । ଏହି ଉତକ୍ଷେପଣରେ ସାମିଲ ଥିବା ସମସ୍ତ କମ୍ପାନୀକୁ ଶ୍ରୀ ମୋଦୀ ମଧ୍ୟ ଅଭିନନ୍ଦନ ଜଣାଇଛନ୍ତି । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; “ପିଏସଏଲଭି ସି୫୪ ମିଶନର ସଫଳ ଉତକ୍ଷେପଣ ପାଇଁ ଇସ୍ରୋ ଏବଂ ଏନଏସଆଇଏଲ କୁ ଅଭିନନ୍ଦନ । ଇଓଏସ୍‍–୦୬ ଉପଗ୍ରହ ଆମର ସାମୁଦ୍ରିକ ସମ୍ବଳର ଉପଯୋଗ ଲାଗି ସହାୟତା କରିବ ।” “ଭାରତୀୟ କମ୍ପାନୀ ପିକ୍ସେଲ ସ୍ପେସ୍ ଏବଂ ଧ୍ରୁବ ସ୍ପେସ୍ ତରଫରୁ ୩ ଟି ଉପଗ୍ରହ ଉତକ୍ଷେପଣ ଏକ ନୂତନ ଯୁଗର ଆରମ୍ଭ, ଯେଉଁଠାରେ ମହାକାଶ ପ୍ରଯୁକ୍ତିବିଦ୍ୟାରେ ଭାରତୀୟ ପ୍ରତିଭା ସମ୍ପୂର୍ଣ୍ଣ ରୂପେ ଅନୁଭୂତ ହୋଇପାରିବ । ଏହି ଉତକ୍ଷେପଣରେ ଜଡିତ ସମସ୍ତ କମ୍ପାନୀ ଏବଂ ପ୍ରତ୍ୟେକଙ୍କୁ ଅଭିନନ୍ଦନ ।”
ଫିଜିର ଶ୍ରୀସତ୍ୟସାଇ ସଞ୍ଜିବନୀ ହସ୍ପିଟାଲ ଉଦଘାଟନ ଅବସରରେ ପ୍ରଧାନମନ୍ତ୍ରୀଙ୍କ ଅଭିଭାଷଣ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭିଡିଓ ବାର୍ତ୍ତା ଜରିଆରେ ଫିଜିରେ ଶ୍ରୀ ସତ୍ୟସାଇ ସଞ୍ଜିବନୀ ହସ୍ପିଟାଲ ଉଦଘାଟନ ଅବସରରେ ଆଜି ଉଦବୋଧନ ଦେଇଛନ୍ତି । ଏହି ଅବସରରେ ଉଦବୋଧନ ଦେଇ ପ୍ରଧାନମନ୍ତ୍ରୀ ଫିଜିର ପ୍ରଧାନମନ୍ତ୍ରୀ ଓ ଜନସାଧାରଣଙ୍କୁ ଧନ୍ୟବାଦ ଜ୍ଞାପନ କରିଛନ୍ତି ଓ ଏହି ହସ୍ପିଟାଲ ଦୁଇ ଦେଶ ମଧ୍ୟରେ ସମ୍ପର୍କର ପ୍ରତୀକ ଓ ଭାରତ-ଫିଜିର ମିଳିତ ଜୟଯାତ୍ରାରେ ଆଉ ଏକ ଅଧ୍ୟାୟ ବୋଲି କହିଛନ୍ତି । ଶିଶୁମାନଙ୍କ ହୃତପିଣ୍ଡ ଚିକତ୍ସାଳୟ କେବଳ ଫଜି ନୁହଁ, ସମଗ୍ର ଦକ୍ଷିଣ ପ୍ରଶାନ୍ତ ମହାସାଗରୀୟ ଅଞ୍ଚଳରେ ଅନନ୍ୟ ଅଞ୍ଚଳ ନିମନ୍ତେ ହୃଦୟ ସମ୍ପର୍କୀତ ରୋଗ ଯେତେବେଳେ ଏକ ପ୍ରମୁଖ ଆହ୍ୱାନ, ସେ ଅଞ୍ଚଳ ନିମନ୍ତେ ହସ୍ପିଟାଲ ହଜାର ହଜାର ଶିଶୁଙ୍କ ନିମନ୍ତେ ଏକ ନୂତନ ଜୀବନର ରାସ୍ତା ସଦୃଶ ବୋଲି ପ୍ରଧାନମନ୍ତ୍ରୀ କହିଛନ୍ତି । ସେ ସନ୍ତୋଷ ପ୍ରକାଶ କରି କହିଥିଲେ ଯେ ଶିଶୁମାନେ କେବଳ ବିଶ୍ୱସ୍ତରୀୟ ଉପଚାର ପାଇବେ ନାହିଁ ବରଂ ସମସ୍ତ ଅସ୍ତ୍ରୋପଚାର ମାଗଣା ହେବ । ଏଥିପାଇଁ ସେ ଫିଜିର ଶ୍ରୀ ପ୍ରେମ ଫାଉଣ୍ଡେସନ, ଫିଜି ସରକାର ଓ ଭାରତର ଶ୍ରୀ ସତ୍ୟସାଇ ସଞ୍ଜିବନୀ ଶିଶୁ ହୃଦୟ ହସ୍ପିଟାଲର ପ୍ରଶଂସା କରିଥିଲେ । ପ୍ରଧାନମନ୍ତ୍ରୀ ବ୍ରହ୍ମଲୀନ ଶ୍ରୀ ସତ୍ୟସାଇ ବାବାଙ୍କ ଠାରେ ନତମସ୍ତକ ହେବା ସହ ମାନବ ସେବାର ଚାରା ରୋପଣ କରିଥିବା ବାବାଙ୍କ ଏହି ଚାରା ଆଜି ମହାବଟ ଦ୍ରୁମରେ ପରିଣତ ହୋଇ ସମଗ୍ର ମାନବତାର ସେବା କରୁଛି ବୋଲି କହିଥିଲେ । ପ୍ରଧାନମନ୍ତ୍ରୀ ସ୍ମୃତିଚାରଣ କରି କହିଥିଲେ ଯେ ଶ୍ରୀ ସତ୍ୟସାଇ ବାବା ଆଧ୍ୟାତ୍ମିକତାକୁ ପୂଜାପାଠ ଠାରୁ ମୁକ୍ତ କରି ଏହାକୁ ମାନବ କଲ୍ୟାଣ ସହ ଯୋଡିଥିଲେ । ତାଙ୍କର ଗରୀବ ଓ ବଞ୍ଚିତ ଶ୍ରେଣୀଙ୍କ ନିମନ୍ତେ ଶିକ୍ଷା ଓ ସ୍ୱାସ୍ଥ୍ୟ କ୍ଷେତ୍ରରେ ଅବଦାନ ଆଜି ଆମକୁ ଉତ୍ସାହିତ କରୁଛି । ଶ୍ରୀ ମୋଦୀ ସାଇ ଭକ୍ତମାନଙ୍କ ଗୁଜରାଟ ଭୂମିକମ୍ପ ସମୟରେ ସେବାର ସ୍ମୃତିଚାରଣ କରିଥିଲେ । ମୁଁ ସଦାସର୍ବଦା ସାଇବାବାଙ୍କ ଆଶୀର୍ବାଦ ପାଇ ଆସିଛି ଓ ଆଜି ମଧ୍ୟ ପାଉଛି । ସେଥିପାଇଁ ମୁଁ ନିଜକୁ ଭାଗ୍ୟବାନ ମନେ କରୁଛି ବୋଲି ଶ୍ରୀ ମୋଦୀ କହିଥିଲେ । ପ୍ରଧାନମନ୍ତ୍ରୀ କହିଥିଲେ ଯେ ଭାରତ ଓ ଫିଜି ମଧ୍ୟରେ ରହିଥିବା ମିଳିତ ଇଛାପତ୍ର ଓ ସମ୍ପର୍କ ମାନବତା ସେବା ଉପରେ ପର୍ଯ୍ୟବସିତ । ବୈଶ୍ୱିକ ମହାମାରୀ କାଳରେ ଏହି ମୂଲ୍ୟବୋଧକୁ ଭିତ୍ତିକରି ଭାରତ ୧୫୦ଟି ଦେଶକୁ ଔଷଧ ଓ ଶହେଟି ଦେଶକୁ ଶହେ ନିୟୁତ ଟୀକାମାତ୍ରା ପ୍ରଦାନ କରିଥିଲେ । ଏହି କାର୍ଯ୍ୟରେ ଭାରତ ଫିଜିକୁ ସର୍ବଦା ଆଗରେ ରଖିଥିଲା । ପ୍ରଧାନମନ୍ତ୍ରୀ ଦୁଇ ଦେଶର ସମ୍ପର୍କରେ ଗଭୀରତା ଉପରେ ବର୍ଣ୍ଣନା କରିଥିଲେ । ସେ କହିଥିଲେ ଯେ ବିଶାଳ ମହାସାଗର ଦୁଇ ଦେଶକୁ ଅଲଗା କରିଥିଲେ ମଧ୍ୟ ଆମର ସଂସ୍କୃତି ଆମକୁ ସଂଯୁକ୍ତ କରି ରଖିଛି । ଆମର ସମ୍ପର୍କ ପାରସ୍ପରିକ ସମ୍ମାନ ଓ ଦୁଇ ଦେଶର ଜନସାଧାରଣଙ୍କ ମଧ୍ୟରେ ନିବିଡ ଭାବର ବିନିମୟ ମଧ୍ୟରେ ପର୍ଯ୍ୟବସିତ । ଫିଜିର ସାମାଜିକ ଓ ଆର୍ଥିକ ବିକାଶରେ ଭାରତର ଯୋଗଦାନକୁ ଶ୍ରୀ ମୋଦୀ ସ୍ୱୀକାର କରିଥିଲେ । ପ୍ରଧାନମନ୍ତ୍ରୀ ଶ୍ରୀ ମୋଦୀ ଫିଜିର ପ୍ରଧାନମନ୍ତ୍ରୀ ଫ୍ରାଙ୍କ ବାଇନିମାରମାଙ୍କୁ ଆଜି ତାଙ୍କର ଜନ୍ମଦିନର ଶୁଭେଚ୍ଛା ଜ୍ଞାପନ କରିବା ସହ ତାଙ୍କ ନେତୃତ୍ୱରେ ଦୁଇ ଦେଶର ସମ୍ପର୍କ ଅଧିକରୁ ଅଧିକ ମଜଭୁତ ହେବ ବୋଲି କହିଥିଲେ ।
ପ୍ରଧାନମନ୍ତ୍ରୀ ୨୦୨୩ ଆନ୍ତର୍ଜାତୀୟ ଅଲିମ୍ପିକ୍ କମିଟି ଅଧିବେଶନ ପାଇଁ ଭାରତକୁ ଆୟୋଜକ ଭାବରେ ମନୋନୀତ କରାଯାଇଥିବାରୁ ଖୁସି ବ୍ୟକ୍ତ କରିଛନ୍ତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୨୦୨୩ ଆନ୍ତର୍ଜାତୀୟ ଅଲିମ୍ପିକ୍ କମିଟି ଅଧିବେଶନ ପାଇଁ ଭାରତକୁ ଆୟୋଜକ ଭାବରେ ମନୋନୀତ କରାଯାଇଥିବାରୁ ଖୁସି ବ୍ୟକ୍ତ କରିଛନ୍ତି । ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ଟୁଇଟ୍‍ କରିଛି; “ ଏହା ଖୁସିର ବିଷୟ ଯେ ୨୦୨୩ ଆନ୍ତର୍ଜାତୀୟ ଅଲିମ୍ପିକ୍ କମିଟି ଅଧିବେଶନ ଆୟୋଜନ କରିବା ପାଇଁ ଭାରତକୁ ମନୋନୀତ କରାଯାଇଛି । ମୋର ବିଶ୍ୱାସ ଯେ ଏହା ଏକ ସ୍ମରଣୀୟ ଆଇଓସି ଅଧିବେଶନ ହେବ ଏବଂ ବିଶ୍ୱ କ୍ରୀଡା ପାଇଁ ସକରାତ୍ମକ ଫଳାଫଳ ଆଣିବ: ପ୍ରଧାନମନ୍ତ୍ରୀ ନରେନ୍ଦ୍ରମୋଦୀ # ଏକାଠି ଦୃଢ ରହିବା ।”
ପୂର୍ବତନ ସାଂସଦ ଶ୍ରୀ ସି ଜଙ୍ଗା ରେଡ୍ଡୀଙ୍କ ଦେହାନ୍ତରେ ପ୍ରଧାନମନ୍ତ୍ରୀ ଦୁଃଖ ପ୍ରକାଶ କରିଛନ୍ତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପୂର୍ବତନ ସାଂସଦ ଶ୍ରୀ ସି ଜଙ୍ଗା ରେଡ୍ଡୀଙ୍କ ଦେହାନ୍ତରେ ଗଭୀର ଦୁଃଖ ପ୍ରକାଶ କରିଛନ୍ତି । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; “ଶ୍ରୀ ସି ଜଙ୍ଗା ରେଡ୍ଡୀ ଗାରୁ ତାଙ୍କ ଜୀବନକୁ ଜନସେବାରେ ଉତ୍ସର୍ଗ କରିଥିଲେ । ଜନ ସଂଘ ଏବଂ ବିଜେପିକୁ ସଫଳତାର ନୂତନ ଶିଖରକୁ ଆଣିବା ପାଇଁ ହୋଇଥିବା ଉଦ୍ୟମର ସେ ଏକ ଅବିଚ୍ଛେଦ୍ୟ ଅଙ୍ଗ ଥିଲେ । ସେ ଅନେକ ଲୋକଙ୍କ ହୃଦୟରେ ଏବଂ ମନରେ ଏକ ସ୍ଥାନ ସୃଷ୍ଟି କରିଥିଲେ । ତାଙ୍କର ମୃତ୍ୟୁରେ ଦୁଃଖିତ । ଶ୍ରୀ ସି ଜଙ୍ଗା ରେଡ୍ଡୀ ଗାରୁ ଦଳର ଯାତ୍ରାପଥର ଏକ ଗୁରୁତ୍ୱପୂର୍ଣ୍ଣ ପର୍ଯ୍ୟାୟରେ ବିଜେପି ପାଇଁ ଏକ ପ୍ରଭାବଶାଳୀ ସ୍ୱର ଥିଲେ । ତାଙ୍କ ପୁଅ ସହ କଥା ହୋଇ ସମବେଦନା ଜଣାଇଛି । ଓମ୍ ଶାନ୍ତି ।”
ମାତୃତ୍ୱ ସୁବିଧା ସଂଶୋଧନ ବିଲ ସଂସଦରେ ଗୃହୀତ ହୋଇଥିବାରୁ ପ୍ରଧାନମନ୍ତ୍ରୀଙ୍କ ପ୍ରଶଂସା

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମାତୃତ୍ୱ ସୁବିଧା ସଂଶୋଧନ ବିଧେୟକ ସଂସଦରେ ଗୃହୀତ ହେବା ଘଟଣା ମହିଳା ନେତୃତ୍ୱ ବିକାଶ ଦିଗରେ ନିଆଯାଉଥିବା ପଦକ୍ଷେପ କ୍ଷେତ୍ରରେ ଏକ ଗୁରୁତ୍ୱପୂର୍ଣ୍ଣ ମାଇଲଖୁଣ୍ଟ ବୋଲି କହିଛନ୍ତି । ‘‘ମହିଳା ନେତୃତ୍ୱ ବିକାଶ ପ୍ରତି ଆମର ପ୍ରୟାସଗୁଡିକ ମଧ୍ୟରେ ଲୋକସଭାରେ ମାତୃତ୍ୱ ସୁବିଧା ସଂଶୋଧନ ବିଧେୟକ ଗୃହୀତ ହେବା ଏକ ଗୁରୁତ୍ୱପୂର୍ଣ୍ଣ ମୂହୂର୍ତ୍ତ । ମାତୃତ୍ୱ ସୁବିଧା ସଂଶୋଧନ ବିଧେୟକ ମା’ ଏବଂ ଶିଶୁର ଉତ୍ତମ ସ୍ୱାସ୍ଥ୍ୟ ଏବଂ କଲ୍ୟାଣକୁ ସୁନିଶ୍ଚିତ କରିଥାଏ । ମାତୃତ୍ୱ ଅବକାଶ ରେ ବୃଦ୍ଧି ଏକ ସ୍ୱାଗତଯୋଗ୍ୟ ପ୍ରାବଧାନ । ମାତୃତ୍ୱ ସୁବିଧା ସଂଶୋଧନ ବିଧେୟକ ପାଇଁ ମହିଳାମାନଙ୍କର ରୋଜଗାର ସୁରକ୍ଷିତ । କାର୍ଯ୍ୟାଳୟଗୁଡିକରେ କ୍ରେଚ ଖୋଲାଯିବା ବାଧ୍ୟତାମୂଳକ କରାଯାଇଥିବାରୁ ଏହା ପ୍ରଶଂସନୀୟ’’ ବୋଲି ପ୍ରଧାନମନ୍ତ୍ରୀ କହିଥିଲେ ।
ବିଜୟୱାଡ଼ା ବିମାନ ବନ୍ଦରକୁ ଆନ୍ତର୍ଜାତିକ ମାନ୍ୟତା

ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ୍ ବୈଠକରେ ଆନ୍ଧ୍ରପ୍ରଦେଶର ବିଜୟୱାଡ଼ା ବିମାନ ବନ୍ଦରକୁ ଆନ୍ତର୍ଜାତିକ ବିମାନ ବନ୍ଦର ମାନ୍ୟତା ଦେବା ପ୍ରସ୍ତାବ ଅନୁମୋଦିତ ହୋଇଛି । ଆନ୍ଧ୍ରପ୍ରଦେଶ ପୁର୍ନଗଠନ ଆଇନ-2014ର ପ୍ରାବଧାନ ଅନୁସାରେ ବିଜୟୱାଡ଼ା ବିମାନ ବନ୍ଦରକୁ ଆନ୍ତର୍ଜାତିକ ମାନ୍ୟତା ମିଳିଛି । ରାଜ୍ୟ ରାଜଧାନୀକୁ ଯୋଗାଯୋଗ ବ୍ୟବସ୍ଥାରେ ସୁଧାର ପାଇଁ ଏହି ପ୍ରସ୍ତାବ ଆସିଥିଲା । ଏହା ଆନ୍ଧ୍ରପ୍ରଦେଶକୁ ଘରୋଇ-ଆନ୍ତର୍ଜାତିକ ପର୍ଯ୍ୟଟକଙ୍କ ଆଗମନ ଓ ଆନ୍ତର୍ଜାତିକ ଯାତ୍ରୀ ଓ ପରିବହନ ବ୍ୟବସ୍ଥା ମାଧ୍ୟମରେ ରାଜ୍ୟର ସାମାଜିକ-ଅର୍ଥନୀତିକ ବିକାଶରେ ସହାୟକ ହେବ ।
ଦ୍ଵୈତ ଟିକସ ଏଡ଼ାଇବା ଏବଂ ବିତ୍ତୀୟ ଫାଙ୍କି ନିରାକରଣ ପାଇଁ ଭାରତ, ହଂକଂ ସ୍ୱତନ୍ତ୍ର ପ୍ରଶାସନ ଅଞ୍ଚଳ ମଧ୍ୟରେ ଚୁକ୍ତିକୁ କ୍ୟାବିନେଟ ମଞ୍ଜୁରି

ଦୋହରା କରାଧାନ ବା ଦ୍ଵୈତ ଟିକସ ଏଡ଼ାଇବା ଏବଂ ବିତ୍ତୀୟ ଫାଙ୍କି ନିରାକରଣ ପାଇଁ ଭାରତ ଏବଂ ହଂକଂ ସ୍ୱତନ୍ତ୍ର ପ୍ରଶାସନ ଅଞ୍ଚଳ (HKSAR) ମଧ୍ୟରେ ହୋଇଥିବା ଚୁକ୍ତିକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ବସିଥିବା କେନ୍ଦ୍ର କ୍ୟାବିନେଟ ବୈଠକରେ ଅନୁମୋଦନ ମିଳିଛି । ଏହି ଚୁକ୍ତି ଦ୍ୱାରା ନିବେଶ ପ୍ରବାହ, ଭାରତ ଓ ଏଚକେଏସଏଆର ମଧ୍ୟରେ ପ୍ରଯୁକ୍ତି ଏବଂ ଶ୍ରମଶକ୍ତି ଆଦାନପ୍ରଦାନ ତ୍ୱରାନ୍ୱିତ ହେବ, ଦୋହରା ଟିକସ ଏଡ଼ାଇବା, ଏବଂ ଦୁଇ ଚୁକ୍ତି ପକ୍ଷ ମଧ୍ୟରେ ସୂଚନା ଆଦାନପ୍ରଦାନ ସମ୍ଭବ ହୋଇପାରିବ । ଟିକସ ମାମଲାରେ ଏହା ସ୍ୱଚ୍ଛତା ବୃଦ୍ଧି କରିବା ସହ ଟିକସ ଫାଙ୍କି ଏବଂ ଦ୍ଵୈତ ଟିକସକୁ ରୋକିପାରିବ ।
ନ୍ୟୁୟର୍କ ସହରରେ ସନ୍ତ୍ରାସବାଦୀ ଆକ୍ରମଣକୁ ପ୍ରଧାନମନ୍ତ୍ରୀଙ୍କ ନିନ୍ଦା

ନ୍ୟୁୟର୍କ ସହରରେ ହୋଇଥିବା ସନ୍ତ୍ରାସବାଦୀ ଆକ୍ରମଣକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନିନ୍ଦା କରିଛନ୍ତି । “ନ୍ୟୁୟର୍କ ସହର ଉପରେ ହୋଇଥିବା ସନ୍ତ୍ରାସବାଦୀ ଆକ୍ରମଣକୁ ମୁଁ ଦୃଢ଼ ଭାବେ ନିନ୍ଦା କରୁଛି । ଯେଉଁମାନେ ଏହି ଆକ୍ରମଣରେ ପ୍ରାଣ ହରାଇଛନ୍ତି ମୋ ଭାବନା ସେହିମାନଙ୍କ ସହିତ ରହିଛି ଏବଂ ଆହତ ବ୍ୟକ୍ତିମାନଙ୍କ ଆଶୁ ଆରୋଗ୍ୟ ପାଇଁ ପ୍ରାର୍ଥନା କରୁଛି,” ବୋଲି ପ୍ରଧାନମନ୍ତ୍ରୀ ପ୍ରକାଶ କରିଛନ୍ତି ।
ଜୈବ ଚିକିତ୍ସା ଗବେଷଣା କ୍ୟାରିଅର କାର୍ଯ୍ୟକ୍ରମ ଆଉ ପାଞ୍ଚ ବର୍ଷ ବୃଦ୍ଧି ପ୍ରସ୍ତାବକୁ କ୍ୟାବିନେଟ ମଞ୍ଜୁରି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର କ୍ୟାବିନେଟ ଜୈବ ଚିକିତ୍ସା ଗବେଷଣା କ୍ୟାରିଅର କାର୍ଯ୍ୟକ୍ରମ (ବିଆରସିପି) ଏବଂ ୱେଲକମ ଟ୍ରଷ୍ଟ (ଡବ୍ଲୁଟି)/ଡିବିଟି ଇଣ୍ଡିଆ ଆଲାଏନ୍ସକୁ ଏହାର ପ୍ରାରମ୍ଭିକ 10 ବର୍ଷର ଅବଧି (2008-09ରୁ 2018-19 ପର୍ଯ୍ୟନ୍ତ) ଠାରୁ ଆଗକୁ ବୃଦ୍ଧି କରି ନୂଆ ପାଞ୍ଚ ବର୍ଷୀୟ ଅବଧି (2019-20ରୁ 2023-24 ପର୍ଯ୍ୟନ୍ତ)ରେ ମଧ୍ୟ ଜାରି ରଖିବାକୁ ମଞ୍ଜୁର କରିଛନ୍ତି । ଅନ୍ୟପଟେ ଜୈବ ପ୍ରଯୁକ୍ତି ବିଭାଗ (ଡିବିଟି) ନିଜ ପ୍ରତିବଦ୍ଧତା ଡବ୍ଲୁଟି ତୁଳନାରେ ଦୁଇ ଗୁଣା ବୃଦ୍ଧି କରିଛି । ଏହି ନିଷ୍ପତ୍ତି ଯୋଗୁ ମୋଟ 1092 କୋଟି ଟଙ୍କାର ଆର୍ଥିକ ବୋଝ ପଡ଼ିବ ଯେଉଁଥିରେ ଡିବିଟି ଓ ଡବ୍ଲୁଟି ଯଥାକ୍ରମେ 728 କୋଟି ଏବଂ 364 କୋଟି ଟଙ୍କାର ଯୋଗଦାନ କରିବେ । ଏହି କାର୍ଯ୍ୟକ୍ରମ 1:1 ଭାଗୀଦାରୀରେ ନିଜର 10 ବର୍ଷୀୟ ଅର୍ଥ ଯୋଗାଣ କାଳରେ ଭାରତରେ ଅତ୍ୟାଧୁନିକ ଜୈବ ଚିକିତ୍ସା (ବାୟୋମେଡ଼ିକାଲ) ଗବେଷଣାରେ ଉଚ୍ଚତମ ବିଶ୍ୱସ୍ତରୀୟ ମାନ୍ୟତାପ୍ରାପ୍ତ ପ୍ରତିଭା ସୃଷ୍ଟି ଏବଂ ତାଲିମ ସହ ଜଡ଼ିତ ନିଜର ଉଦ୍ଦେଶ୍ୟକୁ ପୂରଣ କରିନେଇଛି, ଯାହାର ଫଳସ୍ୱରୂପ ସାମାଜିକ ଆବଶ୍ୟକତାକୁ ସମ୍ପୂର୍ଣ୍ଣ କରିବା ଲାଗି ଗୁରୁତ୍ୱପୂର୍ଣ୍ଣ ବୈଜ୍ଞାନିକ ଉପଲବ୍ଧି ଏବଂ ଅନୁପ୍ରୟୋଗ ସମ୍ଭବ ହୋଇପାରିଛି । ବିଆରସିପି ଦ୍ୱାରା ବିଦେଶରେ କାର୍ଯ୍ୟ କରୁଥିବା ଉନ୍ନତ ଭାରତୀୟ ବୈଜ୍ଞାନିକମାନଙ୍କ ପାଇଁ ସ୍ୱଦେଶ ପ୍ରତ୍ୟାବର୍ତନ କରିବା ଆକର୍ଷଣୀୟ ହୋଇପାରିଛି । ଏଥିସହିତ ବିଆରସିପି ବଳରେ ଭାରତର ଅନେକ ସ୍ଥାନରେ ଏପରି କେନ୍ଦ୍ରଗୁଡ଼ିକର ସଂଖ୍ୟା ଯଥେଷ୍ଟ ବୃଦ୍ଧି ପାଇଛି, ଯେଉଁଠି ବିଶ୍ୱସ୍ତରୀୟ ଜୈବ ଚିକିତ୍ସା ଗବେଷଣା କରାଯାଉଛି । ଏହି କାର୍ଯ୍ୟକ୍ରମର ସମ୍ପ୍ରସାରିତ ପର୍ଯ୍ୟାୟ କାଳରେ ଏହି କ୍ଷମତାକୁ ବୃଦ୍ଧି କରିବାର କ୍ରମ ଜାରି ରଖାଯିବ । ଏଥିସହିତ ଭାରତରେ ସ୍ୱାସ୍ଥ୍ୟ ସମ୍ବନ୍ଧୀୟ ଗୁରୁତ୍ୱପୂର୍ଣ୍ଣ ଆହ୍ୱାନର ସଫଳ ମୁକାବିଲା ଲାଗି ନିଦାନଗତ ଗବେଷଣା ଏବଂ କାର୍ଯ୍ୟକୁ ମଧ୍ୟ ସୁଦୃଢ଼ କରାଯିବ । ଭାରତ ସରକାରଙ୍କ ବର୍ଦ୍ଧିତ ଅଂଶଗ୍ରହଣ ସହିତ ଏହି କାର୍ଯ୍ୟକ୍ରମକୁ ଜାରି ରଖିବା ଅତ୍ୟନ୍ତ ଗୁରୁତ୍ୱପୂର୍ଣ୍ଣ, କାରଣ ଏହା ଫଳରେ ହିଁ ଆଶାନୁରୂପ ପରିଣାମ ମିଳିପାରିବ ।
4 ରାଷ୍ଟ୍ରାୟତ ସଂସ୍ଥାର ବଳକା ଜମି ବିକ୍ରୀ କରିବାକୁ କେନ୍ଦ୍ର କ୍ୟାବିନେଟର ନିଷ୍ପତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି (28.12.2016) ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ହିନ୍ଦୁସ୍ଥାନ ଏଣ୍ଟିବାୟୋଟିକ୍ସ ଲିମିଟେଡ, ଇଣ୍ଡିଆନ ଡ୍ରଗ୍ସ ଏଣ୍ଡ ଫାର୍ମାସ୍ୟୁଟିକାଲ୍ସ ଲିମିଟେଡ, ରାଜସ୍ଥାନ ଡ୍ରଗ୍ସ ଏଣ୍ଡ ଫାର୍ମାସ୍ୟୁଟିକାଲ୍ସ, ବେଙ୍ଗଲ କେମିକାଲ୍ସ ଏବଂ ଫାର୍ମାସ୍ୟୁଟିକାଲ ଲିମିଟେଡର ଆବଶ୍ୟକତାଠାରୁ ଅଧିକ ଜମି ବିକ୍ରୀକରି ସେମାନଙ୍କର ବକେୟା ଦେୟ ପଇଠ କରିବା ପ୍ରସ୍ତାବ ଅନୁମୋଦନ କରାଯାଇଛି । ଏହିଭଳି, ରାଷ୍ଟ୍ରୀୟ ସମ୍ପତି ସର୍ବୋତ୍ତମ ରାଷ୍ଟ୍ରୀୟ ହିତରେ ଉପଯୋଗ କରାଯିବ । ଏହି ବିକ୍ରୀ ସରକାରୀ ଏଜେନ୍ସୀଗୁଡିକ ପାଇଁ ମୁକ୍ତ ପ୍ରତିଯୋଗିତା ତଥା ସ୍ୱଚ୍ଛତା ଆଧାରରେ କରାଯିବ ଏବଂ ବିକ୍ରୀପ୍ରାପ୍ତ ଧନରୁ ବକେୟା ଦେୟ ଦିଆଯିବ । ସ୍ୱେଚ୍ଛାକୃତ ଅବସର ଯୋଜନା/ସ୍ୱେଚ୍ଛାକୃତ ପୃଥକୀକରଣ ଯୋଜନାକୁ ମଧ୍ୟ ଏହି ସାର୍ବଜନୀନ କ୍ଷେତ୍ରଗୁଡିକରେ ଲାଗୁ କରାଯିବ । ବାକି ଥିବା ଜମି ନିବେଶ ବିଭାଗ ଏବଂ ସାର୍ବଜନୀନ ସଂପତି ପ୍ରବନ୍ଧନ ଏବଂ ସାର୍ବଜନୀନ ଉଦ୍ୟୋଗ ବିଭାଗ ନିୟମାବଳୀ ଅନୁସାରେ ପରିଚାଳନା କରାଯିବ । ଦେୟ ପଇଠ କରାଯିବା ପରେ IDPL ଏବଂ RDPL କୁ ବନ୍ଦ କରିବା ପାଇଁ ପଦକ୍ଷେପ ନିଆଯିବ । HAL ଏବଂ BCPL ର ରଣନୀତିକ ବିକ୍ରୀ ପାଇଁ ଅନୁସନ୍ଧାନ କରାଯିବ । ଫାର୍ମାସ୍ୟୁଟିକାଲ ବିଭାଗ, ଏହିସବୁ ରାଷ୍ଟ୍ରାୟତ୍ତ ସଂସ୍ଥା ପାଇଁ ସମୟବଦ୍ଧ ଚରଣରେ କାର୍ଯ୍ୟ କରିବ ।
ରମଜାନ ପର୍ବ ଅବସରରେ ମୁସଲିମ ସଂପ୍ରଦାୟକୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ରମଜାନ ଅବସରରେ ମୁସଲିମ ସଂପ୍ରଦାୟକୁ ଶୁଭେଚ୍ଛା ଜଣାଇଛନ୍ତି । “ପବିତ୍ର ରମଜାନ ମାସ ଆରମ୍ଭ ହେଉଥିବା ପରୀପ୍ରେକ୍ଷୀରେ ମୁଁ ମୁସଲିମ ସଂପ୍ରଦାୟକୁ ମୋର ହାର୍ଦ୍ଦିକ ଶୁଭେଚ୍ଛା ଓ ଅଭିନନ୍ଦନ ଜଣାଉଛି । ଆମ ସମାଜରେ ଏହି ପର୍ବ ଭ୍ରାତୃତ୍ୱଭାବର ବନ୍ଧନ ଏବଂ ସଂପ୍ରୀତିର ଉଦ୍ଦୀପନାକୁ ଦୃଢୀଭୂତ କରିବ” ବୋଲି ପ୍ରଧାନମନ୍ତ୍ରୀ କହିଛନ୍ତି ।
ପ୍ରଧାନମନ୍ତ୍ରୀ ଓ ଆମେରିକା ରାଷ୍ଟ୍ରପତି ଡୋନାଲ୍ଡ ଟ୍ରମ୍ପ ପରସ୍ପରକୁ ଜଣାଇଲେ ନୂତନ ବର୍ଷର ଅଭିନନ୍ଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏବଂ ଆମେରିକା ରାଷ୍ଟ୍ରପତି ଡୋନାଲ୍ଡ ଜେ ଟ୍ରମ୍ପ ଗତକାଲି ସଂଧ୍ୟାରେ ଟେଲିଫୋନ ବାର୍ତ୍ତାଳାପରେ ପରସ୍ପରକୁ ନୂତନ ବର୍ଷର ଅଭିନନ୍ଦନ ଜଣାଇଛନ୍ତି । 2018ରେ ଭାରତ ଓ ଆମେରିକା ମଧ୍ୟରେ ହୋଇଥିବା ରଣନୈତିକ ଭାଗୀଦାରୀତାର ପ୍ରଗତିରେ ସେମାନେ ସନ୍ତୋଷ ପ୍ରକାଶ କରିଥିଲେ । ସେମାନେ 2+2 ଆଲୋଚନା ପ୍ରକ୍ରିୟା ଏବଂ ପ୍ରଥମ ତ୍ରିପାକ୍ଷିକ ଭାରତ, ଆମେରିକା ଏବଂ ଜାପାନ ସମ୍ମିଳନୀ ଆଦିର ପ୍ରଗତିକୁ ପ୍ରଶଂସା କରିଥିଲେ । ଦୁଇ ନେତା ଆଂଚଳିକ ଏବଂ ବୈଶ୍ୱିକ ପ୍ରସଙ୍ଗ ଆଲୋଚନା କାଳରେ ପ୍ରତିରକ୍ଷା, ସନ୍ତ୍ରାସବାଦ ଏବଂ ଶକ୍ତି ଆଦି କ୍ଷେତ୍ରରେ ଦ୍ୱିପାକ୍ଷିକ ସହଯୋଗ ବୃଦ୍ଧିର ସକାରାତ୍ମକତା ଉପରେ ଆଲୋକପାତ କରିଥିଲେ । 2019ରେ ଭାରତ-ଆମେରିକା ମଧ୍ୟରେ ଦ୍ୱିପାକ୍ଷିକ ସମ୍ପର୍କକୁ ଆହୁରି ଅଧିକ ଦୃଢ଼ିଭୂତ କରିବା ନେଇ ମିଳିତ ଭାବେ କାର୍ଯ୍ୟ ଚାଲୁ ରଖିବା ପାଇଁ ସେମାନେ ଏକମତ ହୋଇଥିଲେ ।
ଗବର ର୍ତିଥଲରେ ମହା ଆରତୀରେ ଯୋଗ ଦେଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନବରାତ୍ରୀର ଶୁଭ ଅବସରରେ ଗବର ର୍ତିଥଲରେ ମହା ଆରତୀରେ ଯୋଗ ଦେଇଥିଲେ । ଶ୍ରୀ ମୋଦୀ ଗୁଜରାଟର ଅମ୍ବାଜୀ ମନ୍ଦିରରେ ଦର୍ଶନ ଏବଂ ପୂଜା ମଧ୍ୟ କରିଥିଲେ ଯାହାକି ୫୧ ଶକ୍ତି ପୀଠ ମଧ୍ୟରୁ ଅନ୍ୟତମ ଏବଂ ଗବର ର୍ତିଥଲ ନିକଟରେ ଅବସ୍ଥିତ । ମହା ଆରତୀ ମନ୍ଦିରର ଆଚାର୍ଯ୍ୟଙ୍କ ଦ୍ୱାରା ପରିଚାଳିତ ହୋଇଥିଲା ଏବଂ ଲେଜର ଲାଇଟ୍‍ ସହାୟତାରେ ମାଉଣ୍ଟ ଆବୁ ପାହାଡରେ ମା ଦୁର୍ଗାଙ୍କର ଏକ ବିରାଟ ଚିତ୍ର ପ୍ରଦର୍ଶନ କରାଯାଇଥିଲା । ପ୍ରଧାନମନ୍ତ୍ରୀ ମଧ୍ୟ ବ୍ୟବସ୍ଥାରେ ଉନ୍ନତି ଆଣିବା ପାଇଁ ମନ୍ଦିର କର୍ତ୍ତୃପକ୍ଷଙ୍କ ସହ ଆଲୋଚନା କରିଥିଲେ । ମା’ ଦୁର୍ଗାଙ୍କୁ ପ୍ରାର୍ଥନା କରିବା ପରେ ପ୍ରଧାନମନ୍ତ୍ରୀ ତାଙ୍କର ଦୁଇ ଦିନିଆ ଗୁଜରାଟ ଗସ୍ତ ଶେଷ କରିଥିଲେ । ପ୍ରଧାନମନ୍ତ୍ରୀଙ୍କ ସହ ଗୁଜୁରାଟର ମୁଖ୍ୟମନ୍ତ୍ରୀ ଶ୍ରୀ ଭୁପେନ୍ଦ୍ର ପଟେଲ ଏବଂ କେନ୍ଦ୍ର ରେଳମନ୍ତ୍ରୀ ଶ୍ରୀ ଅଶ୍ୱିନୀ ବୈଷ୍ଣବ ମଧ୍ୟ ଉପସ୍ଥିତ ଥିଲେ ।
“ଏକାଡେମିକ ଯୋଗ୍ୟତାର ପାରସ୍ପରିକ ମାନ୍ୟତା” ସନ୍ଦର୍ଭରେ ଭାରତ, ଫ୍ରାନ୍ସ ବୁଝାମଣାକୁ କ୍ୟାବିନେଟ ଅନୁମୋଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ “ଏକାଡେମିକ ଯୋଗ୍ୟତାର ପାରସ୍ପରିକ ମାନ୍ୟତା” ସନ୍ଦର୍ଭରେ ଏବଂ ଉଭୟ ଦେଶରେ ସ୍ୱୀକୃତ ତଥା ମାନ୍ୟତାପ୍ରାପ୍ତ ଶିକ୍ଷା ଅନୁଷ୍ଠାନରେ ଛାତ୍ରଛାତ୍ରୀଙ୍କ ଅଧ୍ୟୟନ ଅବଧି ଲାଗି ଭାରତ ଏବଂ ଫ୍ରାନ୍ସ ମଧ୍ୟରେ ବୁଝାମଣାପତ୍ରରେ ସ୍ୱାକ୍ଷର କରାଯିବା ପ୍ରସ୍ତାବକୁ ମଞ୍ଜୁରି ମିଳିଛି । ଫ୍ରାନ୍ସ ରାଷ୍ଟ୍ରପତିଙ୍କ ଆଗାମୀ ଭାରତ ଗସ୍ତ ଅବସରରେ ଏହି ପ୍ରସ୍ତାବ ସ୍ୱାକ୍ଷରିତ ହେବ ବୋଲି ଆଶା କରାଯାଉଛି । ବୁଝାମଣା ସ୍ୱାକ୍ଷରିତ ହେଲେ ଭାରତ ଏବଂ ଫ୍ରାନ୍ସ ମଧ୍ୟରେ ଶିକ୍ଷାଗତ ସମ୍ପର୍କ ଆହୁରି ସୁଦୃଢ଼ ହେବାରେ ସହାୟତା ମିଳିପାରିବ ଏବଂ ଦୀର୍ଘସମୟ ପର୍ଯ୍ୟନ୍ତ ଉଭୟ ରାଷ୍ଟ୍ର ମଧ୍ୟରେ ଶୈକ୍ଷିକ ସମ୍ପର୍କକୁ ପ୍ରୋତ୍ସାହନ ମିଳିବ । ବୁଝାମଣା ଦ୍ୱାରା ଦୁଇ ଦେଶର ଛାତ୍ରଛାତ୍ରୀଙ୍କୁ ପରସ୍ପରର ଦେଶକୁ ଯିବା ଆସିବା ଲାଗି ପ୍ରୋତ୍ସାହନ ମିଳିପାରିବ ଏବଂ ଛାତ୍ରଛାତ୍ରୀ ଅନ୍ୟ ଦେଶରେ ଅଧ୍ୟୟନ ଜାରି ରଖିବାର ସମ୍ଭାବନା ଖୋଜିପାରିବେ । ଏହାଦ୍ୱାରା ନୂତନ ଭାଗୀଦାରୀ/ସହଯୋଗ ଏବଂ ଅନୁସନ୍ଧାନ ଗତିବିଧି ଜରିଆରେ ଉଚ୍ଚଶିକ୍ଷା କ୍ଷେତ୍ରରେ ଉତ୍କୃଷ୍ଟତାକୁ ପ୍ରୋତ୍ସାହନ ମିଳିବ, ଯାହାଦ୍ୱାରା ଭାରତରେ ଶିକ୍ଷାର ଗୁଣବତ୍ତାରେ ଉନ୍ନତି ଆସିବ ।
ଆମ ଦେଶ ଗଠନ କରିଥିବା ମହାନ ବ୍ୟକ୍ତିମାନଙ୍କୁ ଭାରତ କିପରି ମନେ ରଖିଛି ସେ ସମ୍ବନ୍ଧରେ ପ୍ରଧାନମନ୍ତ୍ରୀ ଏକ ପ୍ରବନ୍ଧ ସେୟାର କରିଛନ୍ତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନମୋ ଆପର ବିକାଶ ଯାତ୍ରା ବିଭାଗର ଏକ ପ୍ରବନ୍ଧ ସେୟାର କରିଛନ୍ତି ଯାହା ଆମ ଦେଶ ଗଠନ କରିଥିବା ମହାନ ବ୍ୟକ୍ତିମାନଙ୍କୁ ଭାରତ କିପରି ସ୍ମରଣ କରୁଛି ତାହାର ଝଲକ ପ୍ରଦାନ କରୁଛି । ପ୍ରଧାନମନ୍ତ୍ରୀ ଟୁଇଟ୍‍ କରିଛନ୍ତି; “ଏହି ବର୍ଷ ଆମେ ଆଜାଦୀ କା ଅମୃତ ମହୋତ୍ସବ ପାଳନ କରୁଛୁ ଯାହାକି ଆମର ସ୍ୱାଧୀନତା ସଂଗ୍ରାମୀଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରିବାର ଏକ ଉତ୍ସବ । ନମୋ ଆପର ବିକାଶ ଯାତ୍ରା ବିଭାଗରେ ଏହି ପ୍ରବନ୍ଧ ଆମ ଦେଶ ଗଠନ କରିଥିବା ମହାନ ବ୍ୟକ୍ତିମାନଙ୍କୁ କିପରି ସ୍ମରଣ କରୁଛି ତାହାର ଝଲକ ଦିଏ ।” #8YearsOfPreservingCulture" ଭାରତର ଗୌରବମୟ ସଂସ୍କୃତିର ସଂରକ୍ଷଣ ପାଇଁ ସରକାରଙ୍କ କାର୍ଯ୍ୟକୁ ଉଲ୍ଲେଖକରି ପ୍ରଧାନମନ୍ତ୍ରୀ ମାଇ ଗଭଙ୍କ ଏକ ଟ୍ୱିଟ୍ ସୂତ୍ରକୁ ମଧ୍ୟ ସେୟାର କରିଛନ୍ତି । ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି: “ଆମେ ଆମର ଗୌରବମୟ ସଂସ୍କୃତି ପାଇଁ ଅତ୍ୟଧିକ ଗର୍ବିତ ଏବଂ ଏହାର ସଂରକ୍ଷଣ ତଥା ଉତ୍ସବ ପାଳନ ପାଇଁ କାର୍ଯ୍ୟ କରିବାର ସୁଯୋଗ ପାଇ ଆମେ ଆନନ୍ଦିତ ।” #8YearsOfPreservingCulture"
ପ୍ରଧାନମନ୍ତ୍ରୀଙ୍କୁ ସାକ୍ଷାତ କଲେ ନେପାଳ ଉପ-ପ୍ରଧାନମନ୍ତ୍ରୀ ତଥା ସ୍ଵରାଷ୍ଟ୍ର ବ୍ୟାପାର ମନ୍ତ୍ରୀ ବିମଳେନ୍ଦ୍ର ନିଧି

ନେପାଳ ଉପ-ପ୍ରଧାନମନ୍ତ୍ରୀ ତଥା ସ୍ଵରାଷ୍ଟ୍ର ବ୍ୟାପାର ମନ୍ତ୍ରୀ ଶ୍ରୀ ବିମଳେନ୍ଦ୍ର ନିଧି ଆଜି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ସାକ୍ଷାତ କରିଛନ୍ତି । ସାକ୍ଷାତ ଆଲୋଚନା କାଳରେ ଶ୍ରୀ ବିମଳେନ୍ଦ୍ର ନିଧି ନେପାଳର ସଦ୍ୟତମ ପରିସ୍ଥିତି ନେଇ ପ୍ରଧାନମନ୍ତ୍ରୀଙ୍କୁ ଅବଗତ କରାଇଥିଲେ । ପ୍ରଧାନମନ୍ତ୍ରୀ କହିଥିଲେ ଯେ, ଦୁଇ ଦେଶର ଲୋକଙ୍କ ମଧ୍ୟରେ ପ୍ରାଚୀନ କାଳରୁ ରହିଆସିଥିବା ସମ୍ପର୍କକୁ ଆହୁରି ସୁଦୃଢ କରିବା ଲାଗି ଭାରତ ପ୍ରତିଶ୍ରୁତିବଦ୍ଧ । ଏହାଛଡା ନେପାଳର ସାମାଜିକ-ଆର୍ଥିକ ବିକାଶ ଲାଗି ସେଠାକାର ସରକାର ନେଉଥିବା ପଦକ୍ଷେପକୁ ଭାରତ ଦୃଢ ସମର୍ଥନ ଜଣାଇବ ବୋଲି ସେ କହିଥିଲେ ।
ପ୍ରଧାନମନ୍ତ୍ରୀଙ୍କୁ ସାକ୍ଷାତ କଲେ ନେପାଳ ଉପପ୍ରଧାନମନ୍ତ୍ରୀ ତଥା ସ୍ଵରାଷ୍ଟ୍ର ମନ୍ତ୍ରୀ ଶ୍ରୀ ବିମଳେନ୍ଦ୍ର ନିଧି

ନେପାଳର ଉପପ୍ରଧାନମନ୍ତ୍ରୀ ତଥା ସ୍ଵରାଷ୍ଟ୍ର ମନ୍ତ୍ରୀ ଶ୍ରୀ ବିମଳେନ୍ଦ୍ର ନିଧି ଆଜି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ସାକ୍ଷାତ କରିଛନ୍ତି । ନେପାଳର ଉପପ୍ରଧାନମନ୍ତ୍ରୀ ଏବଂ ସ୍ଵରାଷ୍ଟ୍ର ମନ୍ତ୍ରୀ ଭାବେ ନୂତନ ଦାଇତ୍ଵ ଗ୍ରହଣ କରିଥିବାରୁ ଶ୍ରୀ ନିଧିଙ୍କୁ ପ୍ରଧାନମନ୍ତ୍ରୀ ଅଭିନନ୍ଦନ ଜଣାଇଥିଲେ । ସେହିପରି ନବନିଯୁକ୍ତ ପ୍ରଧାନମନ୍ତ୍ରୀ ଶ୍ରୀ ପୁଷ୍ପ କମଲ ଦହଲ ‘ପ୍ରଚଣ୍ଡ’ଙ୍କ ନେତୃତ୍ଵରେ ଗଠିତ ନୂତନ ନେପାଳ ସରକାରଙ୍କୁ ଶ୍ରୀ ମୋଦୀ ଶୁଭେଚ୍ଛା ଓ ଅଭିନନ୍ଦନ ଜଣାଇଥିଲେ । ଆଲୋଚନା କାଳରେ ଶ୍ରୀ ବିମଳେନ୍ଦ୍ର ନିଧି ନେପାଳର ସଦ୍ୟତମ ପରିସ୍ଥିତି ନେଇ ପ୍ରଧାନମନ୍ତ୍ରୀଙ୍କୁ ସମ୍ୟକ ସୂଚନା ଦେଇଥିଲେ । ପ୍ରଧାନମନ୍ତ୍ରୀ କହିଥିଲେ ଯେ, ଭାରତ – ନେପାଳ ସମ୍ପର୍କ କେବଳ ଦୁଇ ସରକାରଙ୍କ ମଧ୍ୟରେ ସୀମିତ ନୁହଁ, ବରଂ ଦୁଇ ଦେଶର ଲୋକଙ୍କ ମଧ୍ୟରେ ସମ୍ପର୍କ ପରିବ୍ୟାପ୍ତ । ନେପାଳ ଜନସାଧାରଣଙ୍କ ସହ ଅନେକ କାଳରୁ ରହିଆସିଥିବା ପାରମ୍ପରିକ ବନ୍ଧୁତା ଓ ମୈତ୍ରୀର ସମ୍ବନ୍ଧକୁ ଆହୁରି ମଜବୁତ କରିବା ଲାଗି ଭାରତ ବଦ୍ଧପରିକର । ପ୍ରଧାନମନ୍ତ୍ରୀ କହିଥିଲେ ଯେ, ନେପାଳରେ ଭୂକମ୍ପ ପରବର୍ତ୍ତୀ ପୁନଃନିର୍ମାଣ କାର୍ଯ୍ୟକ୍ରମରେ ସେଠାକାର ଜନସାଧାରଣ ଏବଂ ସରକାରଙ୍କୁ ସବୁମନ୍ତେ ସାହାଯ୍ୟ ସହଯୋଗ ଯୋଗାଇଦେବାକୁ ଭାରତ ପ୍ରତିବଦ୍ଧ । ଏହି ଅବସରରେ ନେପାଳର ନୂତନ ପ୍ରଧାନମନ୍ତ୍ରୀଙ୍କୁ ଭାରତ ଗସ୍ତରେ ଆସିବା ଲାଗି ପ୍ରଧାନମନ୍ତ୍ରୀ ଆମନ୍ତ୍ରଣ ଜଣାଇଥିଲେ ।
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ଭେଟିଲେ ମାଲେସିଆ ସାଂସଦ ଦାତୁକ ସେରି ଅନୱାର ଇବ୍ରାହିମ

ମାଲେସିଆ ସାଂସଦ ଏବଂ ପତ୍ରି କେଆଦିଲାନ ରାୟକତ ଦଳର ନେତା ଦାତୁକ ସେରି ଅନୱାର ଆଜି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ଭେଟିଛନ୍ତି । ଇବ୍ରାହିମଙ୍କ ସହିତ ଆଉ ଦୁଇଜଣ ମାଲେସିଆ ସାଂସଦ ମାନ୍ୟବର କେଶବନ ସୁବ୍ରମଣିଅନ ଏବଂ ମାନ୍ୟବର ସନ୍ଥାରା କୁମାର ରାମନାଇଡୁ ମଧ୍ୟ ଯୋଗ ଦେଇଥିଲେ । ଏଇ ନିକଟରେ ପିକେଆର ଦଳର ସଭାପତି ଭାବେ ନିର୍ବାଚିତ ହୋଇଥିବାରୁ ଶ୍ରୀ ଇବ୍ରାହିମଙ୍କୁ ପ୍ରଧାନମନ୍ତ୍ରୀ ଅଭିନନ୍ଦନ ଜଣାଇଥିଲେ । 2018ରେ ମାଲେସିଆଠାରେ ସେମାନଙ୍କ ସର୍ବଶେଷ ସାକ୍ଷାତକୁ ପ୍ରଧାନମନ୍ତ୍ରୀ ଆନ୍ତରିକତାର ସହ ସ୍ମରଣ କରିଥିଲେ । ପ୍ରଧାନମନ୍ତ୍ରୀ ମଧ୍ୟ ମାଲେସିଆର ପ୍ରଧାନମନ୍ତ୍ରୀ ଏଚଇ ତୁନ ଡଃ ମହାଥିର ମହମ୍ମଦଙ୍କୁ ସମ୍ମାନ ଜଣାଇଥିଲେ । ଉଭୟ ନେତା ପାରସ୍ପରିକ ଫଳପ୍ରଦ ଦ୍ଵୀପାକ୍ଷିକ, ଆଂଚଳିକ ଏବଂ ବୈଶ୍ୱିକ ପ୍ରସଙ୍ଗ ଉପରେ ଆଲୋଚନା କରିଥିଲେ ।